OzLabs/hebrew-wiki-articles huggingface dataset:
Changes (אלבום של ג'סטין ביבר)

Changes הוא אלבום האולפן החמישי של הזמר-יוצר הקנדי ג'סטין ביבר. האלבום יצא לאור ב-14 בפברואר 2020, על ידי חברת התקליטים דאף ג'אם.<ref></ref>

== רקע והכרזה ==
ב-27 באוקטובר 2019, הודיע ביבר שהוא יוציא את אלבום האולפן הקרוב שלו לפני חג המולד אם פוסט האינסטגרם שלו יגיע ל-20 מיליון לייקים. עם זאת, הפוסט נמחק ומאז נדחתה ההוצאה. במקום זאת, הכריז על הסינגל הראשי מתוך האלבום, "Yummy" והעלה טריילר לאלבום לערוץ היוטיוב שלו. השיר יצא ב-3 בינואר 2020, והגיע לשיאו בעשרת המובילים במצעדים במדינות רבות.

כותרת האלבום יחד עם עטיפתו נחשפה ב-28 בינואר 2020, עם צאת הסינגל השיווקי מתוך האלבום, "Get Me" בשיתוף הזמרת האמריקאית קלאני.

== סינגלים ==
* "Yummy" - יצא לאור ב-3 בינואר 2020, כסינגל הראשון מתוך האלבום. עם יציאתו, נכנס אל המקום השני במצעד בילבורד הוט 100,<ref name=":0"></ref> למקום הראשון במצעד של איגוד תעשיית ההקלטות הניו זילנדי, ולמקום ה-8 במצעד השבועי של מדיה פורסט.<ref></ref>
* "Intentions" - יצא לאור ב-7 בפברואר 2020, כסינגל השני מתוך האלבום. עם יציאתו, נכנס אל המקום ה-36 במצעד 40 שירי המיינסטרים של בילבורד.<ref name=":0"/>
*"Forever" - יצא לאור ב-14 בפברואר 2020, כסינגל השלישי מתוך האלבום. עם יציאתו, נכנס אל המקום ה-29 במצעד הסינגלים הבריטי.<ref></ref>

=== סינגלים שיווקים ===
* "Get Me" - יצא לאור ב-28 בינואר 2020 כסינגל שיווקי לאלבום. עם יציאתו, נכנס אל המקום ה-93 במצעד בילבורד הוט 100, ולמקום הרביעי במצעד של איגוד תעשיית ההקלטות הניו זילנדי.

== ביקורת ==
ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|כסף
|60,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
! rowspan="2" |עולמי
|14 בפברואר 2020
|תקליטור • הורדה דיגיטלית • הזרמת מוזיקה
| rowspan="2" |דאף ג'אם
|<ref></ref>
|-
|13 במרץ 2020
|קלטת שמע • אריך-נגן
|<ref></ref><ref></ref>
|}

== קישורים חיצוניים ==

== הערות שוליים ==

קטגוריה:אלבומי ג'סטין ביבר
קטגוריה:אלבומים באנגלית
קטגוריה:אלבומים שהופקו על ידי בוי-1דה
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי כסף בממלכה המאוחדת
קטגוריה:אלבומי פלטינה בארצות הברית
קטגוריה:אלבומי חברת דאף ג'אם
וושון לנארד

וושון קלאן לנארד (באנגלית: Voshon Kelan Lenard; נולד ב-14 במאי 1973) הוא כדורסלן עבר אמריקאי, אשר שיחק בליגת ה-NBA בין השנים 1995–2006. ממוצעיו הכוללים לאורך 11 עונותיו ב-NBA הם 11.9 נקודות, 2.8 ריבאונדים ו-2.1 אסיסטים למשחק.

==קריירת תיכונים ומכללות==
לנארד נולד וגדל בדטרויט שבמישיגן, ובילדותו התחבר עם שכנו, כוכב ה-NBA לעתיד כריס ובר. בין השנים 1987–1991 למד ב"תיכון סאות'וסטרן" המקומי, ושיחק בקבוצת הכדורסל שלו לצידם של ג'יילן רוז והווארד אייזלי.

בין השנים 1991–1995 למד באוניברסיטת מינסוטה, ושיתף פעולה בקבוצת הכדורסל שלה עם הרכז אריאל מקדונלד. בכל אחת מ-4 עונותיו בקבוצת האוניברסיטה היה הקלעי המוביל שלה, ולאורך התקופה קלע 16.6 נקודות בממוצע למשחק. בסיום עונתו השלישית העמיד את עצמו לבחירה בדראפט ה-NBA{{כ}} 1994, ונבחר בבחירה ה-46 על ידי מילווקי באקס, אך בחר לחזור לעונתו הרביעית באוניברסיטת מינסוטה. בעת סיום לימודיו בשנת 1995 היה הקלעי המוביל בתולדות קבוצת האוניברסיטה, עם 2,103 נקודות.

==קריירה מקצועית==
בקיץ 1995 הצטרך לקבוצת "אוקלהומה סיטי קאלברי" מליגת ה-CBA, וב-18 משחקיו בקבוצה הוביל את כל שחקני הליגה עם ממוצע של 30.1 נקודות למשחק.

בדצמבר 1995 חתם על חוזה במיאמי היט מליגת ה-NBA. במהלך עונת הפך לשחקן חמישייה קבוע במיאמי, וסייע לקבוצה לרשום את מאזן הניצחונות הטוב בתולדותיה (61–21), עם ממוצע של 12.3 נקודות למשחק. במשחק הראשון של פלייאוף 1997 קלע לנארד 24 נקודות מול אורלנדו מג'יק, ולאורך הפלייאוף פתח בכל 17 משחקי קבוצתו והיה הקלעי השלישי שלה (אחרי טים הארדוויי ואלונזו מורנינג), עם 11.4 נקודות למשחק. בסדרת גמר האזור המזרחי, אליו העפילה לראשונה בתולדותיה, הפסידה מיאמי מול שיקגו בולס בתוצאה 1–4. בשלוש העונות הבאות המשיך לנארד להציג יכולת סולידית במיאמי, עם 11.9 נקודות בממוצע למשחק.

לקראת עונת הועבר יחד עם מארק סטריקלנד בטרייד לדנוור נאגטס, בתמורה לכריס גאטלינג. בשתי עונותיו בדנוור קלע ממוצע של 12.3 נקודות למשחק, לרוב כשחקן חמישייה.

בקיץ 2002 חתם על חוזה בטורונטו ראפטורס, ובעונתו היחידה בקבוצה קלע שיא קריירה של 14.3 נקודות בממוצע למשחק.

בספטמבר 2003 חזר לשחק בדנוור, כאשר חתם בקבוצה על חוזה ל-3 עונות. בסוף-שבוע האולסטאר 2004 זכה לנארד בתחרות השלשות, לאחר שגבר בסיבוב הגמר על פג'ה סטויאקוביץ' וקייל קורבר. באותה עונה העפילה דנוור לשלב הפלייאוף לראשונה מזה 9 שנים, הודות ליכולת מצוינת של הרוקי כרמלו אנתוני. בסיבוב הפלייאוף הראשון הוביל לנארד את קלעי הנאגטס, עם ממוצע של 17.0 נקודות למשחק, אך קבוצתו הפסידה מול מינסוטה טימברוולבס בתוצאה 1–4. במשחק הראשון של עונת נפצע בגיד האכילס, ונאלץ להחמיץ את כל המשך העונה, למעט שני משחקים.

בפברואר 2006 נשלח לפורטלנד טרייל בלייזרס במסגרת טרייד בין 4 קבוצות, בו רובן פטרסון ורג'י אוונס הועברו לדנוור, ויטלי פוטפנקו וסרגיי מוניה הועברו לסקרמנטו קינגס, ובראיון ראסל וארל ווטסון הועברו לסיאטל סופרסוניקס. ב-14 משחקיו בפורטלנד קלע 6.6 נקודות למשחק, ובסיום עונת פרש ממשחק, בגיל 32.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מישיגן: כדורסלנים
קטגוריה:כדורסלני אוניברסיטת מינסוטה
קטגוריה:בחירות דראפט של מילווקי באקס
קטגוריה:כדורסלני מיאמי היט
קטגוריה:כדורסלני דנוור נאגטס
קטגוריה:כדורסלני טורונטו ראפטורס
קטגוריה:כדורסלני פורטלנד טרייל בלייזרס
קטגוריה:זוכי תחרות השלשות של ה-NBA
קטגוריה:אמריקאים שנולדו ב-1973
קטגוריה:דטרויט: כדורסלנים
You Don't Know Me (שיר של ג'קס ג'ונס)

"You Don't Know Me" (בעברית: "אתה לא מכיר אותי") הוא שיר של הדי ג'יי ומפיק התקליטים האנגלי ג'קס ג'ונס בהשתתפות הזמרת הבריטית ריי. השיר מסמפל את קו הבס של הלהיט של .A.N.D.Y. vs. Booka Shade משנת 2005 "Body Language", והוא יצא להורדה דיגיטלית בבריטניה ב־9 בדצמבר 2016,<ref></ref> באמצעות חברת פולידור רקורדס בבריטניה. השיר הגיע בשיאו למקום השלישי במצעד הסינגלים הבריטי.

סרטון עם מילות השיר ושמע יצא לראשונה ליוטיוב ב־8 בדצמבר 2016, בחשבון ה־YouTube הרשמי של ג'קס ג'ונס. גרסה חיה של השיר הועלתה אף היא, שבה הופעת קמע של הראפר הבריטי סטורמזי (Stormzy). ביוטיוב צבר השיר למעלה מ-200 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×3
| 210,000
|-
! בלגיה (BEA)
| פלטינה ×2
| 60,000
|-
! קנדה (Music Canada)
| פלטינה ×2
| 160,000
|-
! דנמרק (IFPI Denmark)
| פלטינה
| 90,000
|-
! צרפת (SNEP)
| יהלום
| 233,333
|-
! גרמניה (BVMI)
| זהב ×3
| 600,000
|-
! איטליה (FIMI)
| פלטינה ×3
| 150,000
|-
! ספרד (PROMUSICAE)
| פלטינה
| 40,000
|-
! שוודיה (GLF)
| פלטינה ×2
| 80,000
|-
! בריטניה (BPI)
| פלטינה ×2
| 1,200,000
|-
! ארצות הברית (RIAA)
| זהב
| 500,000
|}

== היסטוריית יציאות לאור ==
{| class="wikitable plainrowheaders"
! scope="col" | מדינה
! scope="col" | תאריך
! scope="col" | פורמט
! scope="col" | גרסה
! scope="col" | חברת תקליטים
|-
! scope="row" | הממלכה המאוחדת
| 9 בדצמבר 2016
| הורדה דיגיטלית
| rowspan="3" | מקורי
| פולידור רקורדס
|-
! scope="row" | איטליה
| 27 בינואר 2017
| rowspan="2" | CHR
| יוניברסל
|-
! scope="row" | ארצות הברית
| 21 במרץ 2017
|
|-
! scope="row" | הממלכה המאוחדת
| 14 ביוני 2017
| הורדה דיגיטלית
| רמיקס של דרה סקול
|פולידור רקורדס
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי ג'קס ג'ונס
קטגוריה:שירי ריי
קטגוריה:שירים באנגלית
קטגוריה:שירים שנכתבו על ידי ריי
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:שירים עם נושאים פמיניסטיים
קטגוריה:שירי דאנס-פופ
קטגוריה:שירי מוזיקת האוס
קטגוריה:שירי יהלום בצרפת
קטגוריה:סינגלים בהוצאת פולידור רקורדס
טארגט

תאגיד טארגט (באנגלית: Target Corporation) הוא תאגיד חנויות כלבו אמריקאי. זוהי החברה הקמעונאית השמינית בגודלה בארצות הברית, והיא מהווה מרכיב במדד S&P 500.<ref></ref>
נכון ל-2 בפברואר 2019, טארגט מפעילה 1,844 חנויות ברחבי ארצות הברית.

החברה הוקמה על ידי ג'ורג' דייטון, נקראה במקור בשם Goodfellow Dry Goods ביוני 1902, לפני ששמה שונה ל-Dayton's Dry Goods בשנת 1903, ואחר כך לחברת דייטון בשנת 1910. חנות טארגט הראשונה נפתחה ברוזוויל, מינסוטה בשנת 1962. חברת האם קיבלה את שמה חברת דייטון בשנת 1967. התאגיד הפך לתאגיד דייטון-הדסון לאחר שהתמזג עם חברת JL הדסון בשנת 1969 והחזיק בבעלותו מספר רשתות כלבו של דייטון, הדסון, מרשל פילדס ומרווין. חברת האם קיבלה את השם תאגיד טארגט בשנת 2000 ונפרדה מרשתות הכלבו האחרונות שלה בשנת 2004.

טארגט ביססה את מעמדה כחטיבת שעות היום של תאגיד דייטון-הדסון בשנות השבעים; היא החלה להרחיב את הרשת בפריסה ארצית בשנות השמונים והציגה פורמטים חדשים של חנויות תחת המותג טארגט בשנות התשעים. החברה הצליחה בשל מיצוב זול בענף.<ref name=":1"></ref> החברה דורגה ב-2018 כמספר 39 ברשימת Fortune 500 של התאגידים הגדולים בארצות הברית לפי הכנסות כוללות.<ref></ref> טארגט מוכרת לעיתים קרובות בזכות הדגש על "צורכיהם של הקונים הצעירים ומודעי הדימוי", ואילו יריבתה וולמארט נשענת יותר על האסטרטגיה של "מחירים נמוכים תמיד".<ref></ref>

== מיתוג ==
=== לוגו ===
<gallery>
קובץ:Target logo (1968).png|לוגו טארגט, 1962–1967
קובץ:Target Corporation logo (vector).svg|לוגו טארגט, 1968–הווה
קובץ:Target old logo.svg|לוגו טארגט, שימש כלוגו ראשי בין השנים 1975–2004 ולוגו משני בין השנים 2004–2018
קובץ:Target logo.svg|לוגו טארגט, 2004–2018
קובץ:Target (2018).svg|לוגו טארגט, 2018 – הווה
קובץ:TargetGreatlandLogo.jpg|סמל טארגט גרייטלנד, 1990–2006
קובץ:SuperTargetLogo95.png|לוגו SuperTarget, 2006–1995
קובץ:SuperTarget2006PNG.PNG|לוגו SuperTarget שני, GMT
קובץ:CityTargetLogo.png|לוגו CityTarget, 2015–2012
קובץ:TargetExpressLogo.png|לוגו TargetExpress, 2015–2014
קובץ:Super Target logo.png|לוגו של Super Target, 2018–2004
</gallery>

==קישורים חיצוניים==

* 

* 

==הערות שוליים==

קטגוריה:רשתות שיווק אמריקאיות
קטגוריה:חברות הנסחרות בבורסה לניירות ערך בניו יורק
קטגוריה:רשתות מרכולים אמריקאיות
ברווין נייט

ברווין אדון נייט (באנגלית: Brevin Adon Knight; נולד ב-8 בנובמבר 1975) הוא כדורסלן עבר אמריקאי, אשר שיחק בליגת ה-NBA בין השנים 1997–2009. לאורך 12 עונותיו ב-NBA שיחק עבור 9 קבוצות שונות, ורשם ממוצעים כוללים של 7.3 נקודות, 6.1 אסיסטים, 2.4 ריבאונדים ו-1.7 חטיפות למשחק.

==קריירת מכללות==
נייט נולד בעיר ליווינגסטון שבניו ג'רזי, ולמד ב"תיכון סיטון הול" אשר בווסט אורנג' הסמוכה. בין השנים 1993–1997 למד באוניברסיטת סטנפורד, ושיחק בקבוצת הכדורסל של האוניברסיטה תחת המאמן הוותיק מייק מונטגמרי. בעונתו הראשונה בסטנפורד זכה בפרס רוקי העונה של מחוז Pac-10, לאחר שקלע 11.1 נקודות ומסר 5.4 אסיסטים בממוצע למשחק, ובכל 3 העונות הבאות נבחר לחמישיית העונה המחוזית לאחר שהעמיד ממוצעים של 16.1 נקודות, 7.2 אסיסטים ו-2.5 חטיפות למשחק. בעונתו האחרונה, 1996/1997, הוביל את הקבוצה להעפלתה הראשונה מזה 55 שנים לשלב שמינית גמר טורניר אליפות המכללות (NCAA Sweet Sixteen), לאחר שגברה בסיבוב השני על אוניברסיטת וייק פורסט, בה שיחק טים דאנקן. במשחק שמינית הגמר הפסידה סטנפורד מול אוניברסיטת יוטה בתוצאה 77–82, על אף משחק מצוין של נייט אשר קלע 27 נקודות וחילק 9 אסיסטים. בסיום אותה עונה נבחר לחמישייה השנייה של העונה בליגת המכללות (Second-team All-American).

==קריירה מקצועית==
בדראפט ה-NBA{{כ}} 1997 נבחר נייט בבחירה ה-16, על ידי קליבלנד קאבלירס. במשחקו ה-12 ב-NBA מסר 20 אסיסטים בניצחון קבוצתו מול וושינגטון ויזארדס. לאורך עונתו הראשונה בקליבלנד רשם ממוצעים למשחק של 9.0 נקודות, 8.2 אסיסטים (שמיני בליגה) ו-2.5 חטיפות (שני בליגה), ובסיומה נבחר לחמישיית הרוקיז של העונה. בשתי העונות הבאות המשיך לשמש כרכז הפותח של הקאבלירס, והעמיד ממוצעים של 9.4 נקודות ו-7.3 אסיסטים למשחק.

בינואר 2001, לאחר כשנתיים וחצי בקליבלנד, הועבר בטרייד לאטלנטה הוקס בתמורה לג'ים ג'קסון ואנתוני ג'ונסון. עד לסיום עונת קלע 6.9 נקודות למשחק עבור ההוקס. לקראת עונת הועבר יחד עם לורנזן רייט וזכויות הדראפט על פאו גאסול לממפיס גריזליס, בתמורה לשריף עבדור-רחים וג'מאל טינסלי. בשתי עונותיו בממפיס קלע 5.4 נקודות למשחק כמחליפו מהספסל של ג'ייסון ויליאמס. בספטמבר 2003 נשלח יחד עם רוברט ארצ'יבלד לפיניקס סאנס, בתמורה לבו אאוטלו וג'ייק צאקאלידיס. לאחר 3 משחקים בלבד הועבר בטרייד נוסף לוושינגטון ויזארדס, ובמרץ 2004 שוחרר מהוויזארדס וחתם על חוזה במילווקי באקס עד לסיום עונת .

באוגוסט 2004 חתם על חוזה בשארלוט בובקאטס, לקראת עונת הבכורה של המועדון. בעונת סיים במקום השני בליגה בממוצע אסיסטים (9.0, אחרי סטיב נאש) וחמישי בממוצע חטיפות (2.0), ובעונה העוקבת קלע שיא קריירה של 12.6 נקודות למשחק, וסיים במקום השלישי בליגה בממוצע אסיסטים (8.8) ובמקום השני בממוצע חטיפות (2.3, אחרי ג'רלד וולאס). על אף פריחתו של נייט בשארלוט, ב-3 עונותיו בקבוצה רשמו הבובקאטס מאזן כולל של 77 ניצחונות ו-169 הפסדים (31.3%).

בשנים 2007–2009 שיחק עבור לוס אנג'לס קליפרס ויוטה ג'אז, בטרם פרש ממשחק.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת סטנפורד
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:כדורסלני אטלנטה הוקס
קטגוריה:כדורסלני ממפיס גריזליס
קטגוריה:כדורסלני פיניקס סאנס
קטגוריה:כדורסלני וושינגטון ויזארדס
קטגוריה:כדורסלני מילווקי באקס
קטגוריה:כדורסלני שארלוט בובקאטס
קטגוריה:כדורסלני לוס אנג'לס קליפרס
קטגוריה:כדורסלני יוטה ג'אז
קטגוריה:אמריקאים שנולדו ב-1975
מפרצון היידן

האי אלכסנדר
מפרצון היידן (באנגלית: Haydn Inlet) הוא מפרצון מלא קרח בחוף המערבי של האי אלכסנדר, שבאנטארקטיקה.

המפרצון ממוקם בין הדום הקרח מוצרט והדום הקרח הנדל.

מפרצון שוברט מצוי מדרום למפרצון היידן, והרי לאסוס בסמוך מצפון למפרצון.

אורכו של המפרצון (כניסתו אל תוך האי) 50 קילומטרים; רוחבו של המפרצון (רוחב פתחו) 22 קילומטרים.

== היסטוריה ==
=== גילוי ומיפוי המפרצון ===

המפרצון נצפה לראשונה מהאוויר ומופה באופן גס בין השנים 1939–1941 על ידי השירות האנטארקטי של ארצות הברית. המפרצון מופה בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי דרק סירל (D. Searle) מסקר שטחי חסות איי פוקלנד בשנת 1960.

=== מקור השם ===

שמו של המפרצון ניתן לו על ידי הוועדה המייעצת לשמות אנטארקטיים של בריטניה.

המפרצון נקרא על שמו של המלחין האוסטרי יוזף היידן; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA379&lpg=PA379&dq=%22Haydn+Inlet%22&source=bl&ots=qbWCsrOizd&sig=ACfU3U3n8YWfOusoY7F9_w4MvmRipPEfNA&hl=en&sa=X&ved=2ahUKEwjthu7Mk6fnAhUa4OAKHXo2C8wQ6AEwDXoECAoQAQ#v=onepage&q=%22Haydn%20Inlet%22&f=false Sailing Directions (planning Guide) and (enroute) for Antarctica], P 379</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:6509 מפרצון היידן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6133&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון היידן] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:יוזף היידן
היידן
תנ"ך מורגן

תנ"ך מורגן (באנגלית: Morgan Bible), המכונה גם התנ"ך הצלבני (the Crusader Bible) או תנ"ך מצ'יופסקי (Maciejowski Bible), הוא ספר תנ"ך מאויר בכתב יד מימי הביניים ממנו שרדו 46 עמודים. הספר מורכב מציורים מיניאטוריים של אירועים מהתנ"ך, שנקבעו בנוף ובמנהגים של צרפת מהמאה השלוש עשרה, המתוארים מנקודת מבט נוצרית. האיורים מוקפים בטקסט בחמש שפות: לטינית, פרסית, ערבית, יהודית-פרסית ועברית.

ארבעים ושלושה דפים עמודים נמצאים בספריית מורגן בניו יורק (סימון Ms M. 638), שני עמודים בספרייה הלאומית של צרפת (סימון MS nouv. Acq. Lat. 2294). ועמוד בודד נמצא במוזיאון פול גטי, לוס אנג'לס (סימון MS 16). על פי החשד, שני עמודים חסרים מהיצירה המקורית.

==תיאור==
ציורי הספר מתרכזים בסיפורי מלכים, ובמיוחד דוד. במקור הספר כלל רק תמונות המאורגנות בקצב ויזואלי עקבי מדף לדף, אך הספר התגלגל לידיים שונות שהוסיפו לתמונות תיאורים בחמש שפות: לטינית, פרסית, ערבית, יהודית-פרסית ועברית. חלק מהתיאורים אינם תואמים לציורים.

==מחבר==
המחשבה המקובלת היא שהספר נוצר בפריז באמצע שנות ה-1240 עבור לואי התשיעי, מלך צרפת. הצעה של אליסון סטונס, בה תמכו מומחים נוספים כמו פרנסואה אבריל, לפיה הספר אויר בצפון צרפת, בסביבות 1250 לא זכתה לתמיכה רחבה<ref></ref>.

==איורים מהספר==
<gallery>
קובץ:Maciejowski_Bible_Leaf_37_3.jpg|אבנר בן נר (בירוק) לוקח את מיכל מפלטיאל בן ליש
Ishbosheth is slain.gif|רצח איש בושת
Morgan-bible-fl-46.jpg|יואב בן צרויה צר על העיר אבל בית מעכה ובא בדברים עם האישה החכמה מהעיר כדי שתסגיר את שבע בן בכרי
Fiddlerandtaborer.png|בני בנימין חוטפים את בנות ישראל המחוללות בכרמים בשילה, בהתאם להסכמה שהושגה עם יתר השבטים
MaciejowskiBibleManoahAndWife.jpg|מנוח ואשתו העקרה מעלים קורבן
David_flees_Jerusalem.png|דוד בורח מירושלים וציבא נער מפיבושת בא לקראתו
</gallery>

== קישורים חיצוניים ==

* [http://www.keesn.nl/mac/mac_en.htm "Maciejowski Bible". www.keesn.nl]
* [http://www.galbithink.org/sense-s4.htm A Masterpiece of Sensuous Communication: The Morgan Bible of Louis IX]
* [http://www.medievaltymes.com/courtyard/maciejowski_bible.htm Medieval Tymes: The Maciejowski Bible]
* [http://www.themorgan.org/collections/swf/exhibOnline.asp?id=200 Morgan Library & Museum Online Exhibition]

==הערות שוליים==

קטגוריה:כתבי יד עתיקים של התנ"ך
קטגוריה:כתבי יד מאוירים
קטגוריה:ספרי המאה ה-13
קטגוריה:ספרות בשפה הלטינית
שיר לפידים

שיר לפידים (באנגלית: Torch song) הוא שיר אהבה סנטימנטלי, בדרך כלל כזה שבו הזמר מקונן על אהבה נכזבת או אבודה, בין אם צד אחד מתעלם מהקיום של הצד השני, הצד האחר המשיך הלאה בחייו, או כאשר רומן רומנטי השפיע על היחסים ביניהם.<ref>Smith, L.: Elvis Costello, Joni Mitchell, and the Torch Song Tradition, p. 9. Praeger Publishers, 2004.</ref><ref name=forte>Allan Forte, M. R.: Listening to Classic American Popular Songs, p. 203. Yale University Press, 2001.</ref> מקור המונח באנגלית הוא הניב "To carry a torch". טומי לימן השתמש במונח זה בשבחו של השיר "My Melancholy Baby" .<ref></ref>

המונח מצוטט גם במפורש בשיר "Jim" , שמוכר בגרסאותיו השונות ששרו הזמרות בילי הולידיי, שרה ווהן ואלה פיצג'רלד:

:"Someday, I know that Jim will up and leave me
:But even if he does you can believe me
:I'll go on carryin' the torch for Jim.
:I'll go on lovin' my Jim."

שירת לפידים היא יותר נישה מאשר ז'אנר ויכולה לסטות מסגנון השירה המסורתי שמושפע מג'אז. המסורת האמריקאית של שירת הלפידים נשענת בדרך כלל על המבנה המלודי של הבלוז.<ref name="forte" /> דוגמה לאלבום שכולל שירי לפידים הוא האלבום של בילי הולידיי מ-1955, "Music for Torching" .

== ראו גם ==
* בלדת רוק

== קישורים חיצוניים ==
* [http://www.allmusic.com/explore/style/torch-songs-d278 שירי לפידים] באתר AllMusic

== הערות שוליים ==

*
קטגוריה:שירים לפי נושא
Physical (שיר של דואה ליפה)

Physical (בעברית: פִיזִיקָלִי) הוא סינגל שהוקלט על ידי הזמרת-יוצרת הבריטית דואה ליפה, מתוך אלבומה השני Future Nostalgia. השיר יצא לאור ב-31 בינואר 2020, כסינגל השני מתוך האלבום על ידי חברת תקליטים וורנר רקורדס.<ref></ref><ref></ref>

==רקע וכתיבה==
ב-20 בינואר 2020, רמזה ליפה בעמוד הטויטר שלה "תזכרו את הסימנים ..." לאחר יממה צייצה גם "עוד יום קרוב יותר". יומיים לאחר מכן פרסמה תמונות של עצמה רוקדת בליווי מילות השיר המשוערות. ב-24 בינואר, חשפה ליפה את עטיפת האלבום ותאריך היציאה. בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
|-
!2021
!פרסי המוזיקה הבריטית
|סינגל בריטי
|
|}

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)<ref></ref>
|זהב
|35,000<small></small>
|-
!ארצות הברית (RIAA)<ref></ref>
|זהב
|500,000
|-
!בלגיה (BEA)<ref></ref>
|זהב
|20,000
|-
!ברזיל (Pro-Música Brasil)<ref></ref>
|יהלום
|160,000<small></small>
|-
!בריטניה (BPI)<ref></ref>
|פלטינה
|600,000<small></small>
|-
!ניו זילנד (RMNZ)<ref></ref>
|זהב
|15,000
|-
!ספרד (PROMUSICAE)<ref></ref>
|פלטינה
|40,000<small></small>
|-
!פורטוגל (AFP)<ref></ref>
|זהב
|10,000
|-
!צרפת (SNEP)<ref></ref>
|זהב
|100,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
! scope="col"| מדינה
! scope="col"| תאריך יציאה
! scope="col"| פורמט
! scope="col"| גרסה
! scope="col"| חברת תקליטים
! scope="col"| מקור
|-
! scope="row"| עולם
| 30 בינואר 2020
|הזרמת מוזיקה • הורדה דיגיטלית
| rowspan="4" |רגילה
| rowspan="7" |וורנר רקורדס
|<ref></ref>
|-
! scope="row"| בריטניה
| 31 בינואר 2020
| rowspan="3" |רדיו להיטים עכשוויים
|<ref></ref>
|-
! scope="row" | אוסטרליה
| 2 בפברואר 2020
|<ref></ref>
|-
! scope="row"| איטליה
| 14 בפברואר 2020
|<ref></ref>
|-
! rowspan="3" scope="row" | עולם
| 17 במרץ 2020
| rowspan="3" |סטרימינג • הורדה דיגיטלית
|רמיקס עם הוואסה
|<ref></ref>
|-
| 25 במרץ 2020
| מיני-אלבום רמיקסים
|<ref></ref>
|-
| 9 באפריל 2020
|רמיקס מאת אלוק
|<ref></ref>
|}

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי שרה הדסון
קטגוריה:שירי דאנס-פופ
קטגוריה:שירי סינת'-פופ
קטגוריה:שירי פוסט-דיסקו
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:זוכי פרס הווידאו קליפים של MTV: קליפים
קטגוריה:שירי יהלום בברזיל
קטגוריה:סינגלים בהוצאת וורנר רקורדס
אאומליבורה

אאומליבורה (שם מדעי: Eomellivora) הוא סוג נכחד של יונק טורף ממשפחת הסמוריים שחי במיוקן שלפני 11 עד 5 מיליון שנה מזמננו באמריקה הצפונית, אירואסיה ואולי גם באפריקה, שם נמצאו שרידים לא מזוהים בבירור. הסוג הוגדר לראשונה ב-1924 ובמקור כלל מין אחד - Eomellivora wimani, אשר בהמשך הפך לתת-מין של המין Eomellivora piveteaui. בהמשך נוספו עוד 4 מינים לסוג זה, כשהמין Eomellivora fricki הועבר מהסוג Hadrictis על בסיס גולגולת דומה מאוסטריה.

האאומליבורה היה טורף גדול יחסית, באורך 1.1 מטר ובמשקל של 35 קילוגרם והוא היה קרובה של גירית הדבש, ממנה קיבל את שמו (מילולית: "mellivora" - שמה של גירית הדבש, עם התחילית "אאו" - שחר, כלומר: "גירית דבש השחר"), ואולי דמה מעט לגרגרן. לטורף זה היו לסתות חזקות מאוד בעלות רכס של שיניים תחתונות חזקות כמו שיני צבוע. בקדמת הלסת בלטו ניבים גדולים שאולי עזרו בהרג מהיר.

יונק זה היה טורף קשוח של טרף קטן עד בינוני ואולי הוא היה אוכל נבלות. תפוצתו הרחבה מעידה על שגשוגו במשך המיוקן.

==קישורים חיצוניים==

קטגוריה:בעלי חיים שתוארו ב-1924
קטגוריה:טקסונים שתוארו בידי אוטו זדנסקי
קטגוריה:יונקים שחיו במיוקן באמריקה הצפונית
קטגוריה:טורפים שחיו במיוקן
קטגוריה:סמוריים פרהיסטוריים
קטגוריה:מאובני טקסונים שתוארו ב-1924
פלאוכירופטריקס

פלאוכירופטריקס (שם מדעי: Palaeochiropteryx) הוא סוג נכחד של עטלף שחי באירופה באמצע תקופת האאוקן לפני 48 מיליון שנה. עטלף זה הוא אחד מהקדומים שבכל העטלפים הידועים. הוא תואר לראשונה בידי החוקר השווייצרי פייר רביליוד ב-1917 והוא כולל שני מינים. משמעות שמו ביוונית עתיקה היא: "כנף-יד עתיקה" או "עטלף עתיק" (מילולית ביוונית עתיקה: "palaios" - עתיק, "kheir" - יד, "pteruks" - כנף. המילה "עטלף" בלטינית היא "chiropteryx"). הוא התגלה בבור מסל שבהסן, גרמניה. באזור זה התגלו ממצאי יונקים קדומים רבים שחיו באירופה כמו הלפטיקטידיום, הפולידוקרקוס, הפרופלאותריום והאירוטמנדואה, וכן עופות כמו הסטריגוגיפס והגסטורניס הענק. לצידו נמצא גם עוד סוג של עטלף קדום - ארכאוניקטריס, שהשתייך למשפחה דומה.

ממצאי העטלף התגלו קבורים בשלמותם כמעט עם שימור שרידי שיער, אוזניים וקרומי כנפיים שדמו לכנפי עטלפים מודרניים. הוא היה בעל אקולוקציה בדומה לעטלפי חרקים מודרניים ובקיבתו השתמרו שרידים של טרף עשים ושעירי כנף. משקלו הגיע ל-7 עד 10 גרם ומוטת כנפיו הגיע לאורך 25 עד 30 סנטימטרים והן היו רחבות אך קצרות יחסית, התאמה לתעופה ביער מתחת החופה ובין העלווה. כמו מיני העטלפים המודרניים (למעט כמה עטלפי פרי) הוא היה פעיל בלילות או לפחות בין הערביים.

עטלף קדום זה שונה מהעטלפים המודרניים במספר מאפיינים והוא שייך למשפחה הקדומה Palaeochiropterygidae הקרובה למשפחות הנכחדות Archaeonycteridae ו-Icaronycteridae. שלוש משפחות אלו נחשבות לקרובות בעיקר לעטלפי הפירות אף על פי שהם היו קטנים בהרבה וניזונו מחרקים. מעריכים שמשפחה זו הייתה מאבותיהם של העטלפים אוכלי החרקים האמיתיים, אם כי יש המערערים על קשר זה.

==קישורים חיצוניים==

קטגוריה:בעלי חיים שתוארו ב-1917
קטגוריה:טקסונים שתוארו בידי פייר רביליוד
קטגוריה:עטלפים פרהיסטוריים
קטגוריה:יונקים שחיו באאוקן באירופה
קטגוריה:גרמניה: מאובנים
קטגוריה:מאובני טקסונים שתוארו ב-1917
טיטאנוהירקס

טיטאנוהירקס (שם מדעי: Titanohyrax; משמעות השם: "שפן טיטאני") הוא סוג של יונק קדום בן לסדרת השפנאים, שחי מתחילת האאוקן עד תחילת האוליגוקן בצפון אפריקה. המאובנים שלו התגלו במצרים, אלג'יריה ותוניסיה והוגדרו ב-1922. ישנם חמישה מינים בסוג, אך הם השתמרו בצורה גרועה וישנן מחלוקות מדעיות בנושא.
== מאפיינים ==
הטיטאנוהירקס היה הגדול שבכל מיני השפנים והיה גדול בהרבה מקרוביו המודרניים. לסתותיו היו בעלות שיניים טוחנות וקדם טוחנות מוגבהות ורחבות, דומות לשיני פרסתנים מתקדמים ושונות משיניהם המחודדות של השפנים המודרניים. הוא ניזון מאכילת עלים, מאחר שהעשבים עוד לא התפתחו באותה עת.

המין ממצרים Titanohyrax ultimus היה הגדול שבבני הסוג ובכלל בסדרת השפנאים והוא הגיע למשקל של 600 עד 1,300 קילוגרם, גדול כמו קרנף קטן. עם זאת מינים אחרים היו קטנים יותר והמין Titanohyrax tantulus לא עלה במשקלו על 23 קילוגרם. הוא היה בעל דו-צורתיות זוויגית והזכרים היו גדולים יותר מהנקבות.

שפן ענקי זה חי לאורך גדות נהר וביצות לצד מינים גדולים נוספים מקבוצת האפרותריה, כמו הבריתריום, הפלאומסטודון והארסינואיתריום.

==קישורים חיצוניים==

קטגוריה:פליוהירקיים
קטגוריה:מגה-פאונה של הפלאוגן באפריקה
קטגוריה:יונקים שחיו באאוקן באפריקה
קטגוריה:יונקים שחיו באוליגוקן באפריקה
קטגוריה:מאובני טקסונים שתוארו ב-1922
אל-כותוב א-סיתה

אל-כֻּתֻבּ אָ-סִּתָּה (בערבית: ٱلْكُتُب ٱلسِّتَّة; בתעתיק מדויק: אלכתב אלסתה; פירוש: "ששת הספרים") הם שישה ספרים אשר מכילים אוספים של חדית', אוספים אשר אוגדו על ידי שישה אימאמים מוסלמים סונים, כמאתיים שנים לאחר פטירתו של מוחמד נביא האסלאם. ששת הספרים הללו ידועים גם בכינוי "א-סחאח א-סִתה" (ערבית: الصحاح الستة), שפירושו "ששת המאומתים". אף על פי שהם חוברו כבר במאה ה-9 לספירה, הם קובצו יחדיו כשישה ספרים רק במאה ה-11.

על חמישה מהספרים יש הסכמה ככלית בקרב המוסלמים הסונים, אך ישנה מחלוקת בנוגע לספר השישי. למשל, אנשי האסכולה המאלכית רואים ב"מואטה" של האימאם מאלכ אבן אנס הספר השישי, ועבורם הוא אף הראשון בחשיבותו אחרי הקוראן.

== הספרים ==
ששת הספרים הם כלהלן:

# צחיח אל-בוח'ארי - מכיל 7,275 מסורות.
# צחיח מוסלם - מכיל 9,200 מסורות.
# סונן אבו דאוד - מכיל 4,800 מסורות.
# ג'אמע אל-תרמיד'י - מכיל 3,956 מסורות.
# סונן א-נסאאי - מכיל 5,270 מסורות.
# אחד משני הספרים שלהלן:
#* סונן אבן מאג'ה - מכיל יותר מ-4,000 מסורות
#* מואטא אימאם מאלכ - מכיל 1,720 מסורות.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:חדית'
קטגוריה:אסלאם סוני
ברית האוניברסיטאות האסיאתיות

ברית האוניברסיטאות האסיאתיות (באנגלית: The Asian Universities Alliance; בראשי תיבות: AUA) היא ברית אוניברסיטאית המונה 15 מוסדות חברים ברחבי אסיה שנוסד בבייג'ינג ב-29 באפריל 2017.<ref>ICEF Monitor, [https://monitor.icef.com/2017/05/top-asian-institutions-form-new-universities-alliance/ Top Asian institutions form new universities alliance], 9 May 2017.</ref> המשימה של הברית היא לטפל במשותף באתגרים אזוריים וגלובליים, הקשורים במיוחד להשכלה גבוהה ופיתוח כלכלי, מדעי וטכנולוגי, על ידי חיזוק שיתוף הפעולה בין המוסדות החברים.<ref>Natalie Marsh, [https://thepienews.com/news/asian-universites-alliance-boost-regional-ties-global-influence/ World University Rankings 2018: Asia and the network effect], News, The PIE, May 15, 2017.</ref><ref>Zhou Zhong, [https://www.timeshighereducation.com/opinion/world-university-rankings-2018-asia-and-network-effect World University Rankings 2018: Asia and the network effect], THE, September 5, 2017.</ref><ref>AUA, [http://www.asianuniversities.org/index/showHtml/NQQVeQVeQh#Research collaboration]</ref> הסטודנטים מהמוסדות של שותפי הברית משתתפים בפעילויות חוצי גבולות הכוללות, ספורט ואמנויות, תוכניות לימוד ותוכניות מיוחדות.<ref>AUA, [http://www.asianuniversities.org/index/showHtml/NQAVeQVeQh student activities] </ref> הברית הוקמה עם ליבה של 15 חברים מייסדים, מתוך כוונה להרחבה הדרגתית בהתאם לנוהל קבלת החברות. מוסדות מועמדים לחברות בברית חייבים לעמוד בקריטריונים מסוימים. ליישום מטרות הברית, היא מקדמת זהות וערכים משותפים:<ref>AUA, About, [http://www.asianuniversities.org/index/showHtml/MQQVeQVeQh#mission Mission] </ref>
* הגדלת הנגישות של משאבי החינוך בקרב מוסדות החברים במאמץ לטפח כישרונות מובילים עתידיים
* הברית תשמש פלטפורמה למערכת אקולוגית חדשנית לשיתוף פעולה בין האקדמיה, הממשל והתעשייה
* הברית תגביר את הקשרים הקיימים ותאפשר קשרים חדשים בין מוסדות החברים ותטפח סביבת למידה רב-תרבותית, במיוחד באמצעות הגברת חינוך ומחקר.

הוועד הוא הגוף המנהל של הברית והוא מורכב כיום מ-15 מנהלים ראשיים מהמוסדות החברים. מוסד הנשיאות נבחר על ידי הוועד המכהן לתקופה של שלוש שנים, המתחדש לתקופת כהונה אחת נוספת. המזכירות אחראית לארח את ועידת הברית, ליישם החלטות דירקטוריון, להקל על פעילויות הברית, לתכנן את התקציב ולגייס כספים.

==חברות==
רשימת האוניברסיטאות החברות נכון לשנת 2022: 

== ראו גם ==
* אוניברסיטאס 21
* איגוד אוניברסיטאות חבר העמים הבריטי
* ברית פלוס
* הברית הבינלאומית לאוניברסיטאות מחקר
* הברית העולמית של אוניברסיטאות טכנולוגיות
* התאגדות אוניברסיטאות האוקיינוס השקט
* רשת אוניברסיטאות עולמית
* רשת אוניברסיטאות מטאריקי
* רשת האוניברסיטאות של איגוד מדינות דרום-מזרח אסיה

== קישורים חיצוניים ==
* 

* 
* 
* 
* [https://www.linkedin.com/company/asian-universities-alliance ברית האוניברסיטאות האסיאתיות] ברשת החברתית לינקדאין 
* [https://www.flickr.com/photos/nus_real_estate/37869286765 ברית האוניברסיטאות האסיאתיות] באתר שיתוף התמונות פליקר 

== הערות שוליים ==

*
קטגוריה:אוניברסיטאות ומכללות
קטגוריה:אסיה: אוניברסיטאות ומכללות
יהודה גבור בן אליהו בן יוסף

יהודה גבור בן אליהו בן יוסף היה מחבר ומשורר קראי, שחי בקושטא במחצית השנייה של המאה ה-15 ובתחילת המאה ה-16.

==ביוגרפיה וספריו==
על חייו ידוע אך מעט. את ספרו "מנחת יהודה" הוא מקדיש להיות לו לזכר במקום בניו שמתו כולם במגפה, כולל בכורו, אליהו שובשי, שנולד בשנת 1484 וחיבר קרוב ליום הולדתו ה-17 פירוש על "לוחות שש כנפיים" לעמנואל בן יעקב מטרסקון. הספר מנחת יהודה הושלם על ידי יהודה גבור בי"ב טבת ה'רס"ג ונכלל בכל הסידורים של הקראים. בנוסף לספר זה כתב יהודה גבור ספר על הלכות שחיטה שלא הגיע לידינו אך מוזכר על ידי שמחה יצחק לוצקי בספר אורח צדיקים, ככולל חמישה פרקים. כן כתב ספר בשם "מועד קטן" שיש בו חמישה פרקים, המחולקים לחלקים. בחלק הראשון מבאר יהודה גבור את סתרי התורה וסודותיה וקצור יסודות חכמת הקבלה העיונית שהוא החשיב מאוד ואמר עליה: "היא קרובה אל האמת והיא פרי הדת והיא כולה אלהית ואינה בדרך הפילוסופיה חס ושלום." בהקדמה לספר זה הוא תומך בהיתר להדליק נר בבית הכנסת מבעוד יום במועדים. הספר "מועד קטן" היה בכתב יד שחסר את סופו לפני שמחה יצחק לוצקי, שהכין עותק שהגיע לבית המדרש בווינה מעזבון פינסקר. ההעתקה של לוצקי כולל גם ספר נוסף של יהודה גבור, הוא "ספר המועדים", המדבר על ענייני יום תרועה, סוכות ופורים.

==מנחת יהודה==
הספר מנחת יהודה כולל 1912 בתי חרוזים לפי סדר פרשת השבוע שכוללים מסתיימים ב"-רים". החרוזים כוללים את סיפור הפרשה וגם את סודות הפרשה, במקום שהוא סובר שיש סוד. בזה הלך יהודה גבור פעמים רבות בעקבות בעלי הרמז הרבניים, למשל באומרו שארבע נהרות גן עדן רומזים לארבעת היסודות, שמאבק יעקב והמלאך היה מאבק של "שכלים", ושארבעת הדגלים במחנה ישראל במדבר סיני מקבילים לארבעת הפנים של החיות במרכבה שמתאר יחזקאל. לעיתים חרוזיו תואמים את דברי חז"ל, למשל באומרו שרבקה הלכה לדרוש את ה' בבית שם בן נח ולעיתים הוא יוצא נגד מדרשי חז"ל, למשל בהתנגדותו לפירוש "לחם" כרומז לאשתו של פוטיפר. בחרוזיו הוא מביא את יסודות היהדות הקראית. בפרשת במדבר הוא מציין את שלשת העמודים של הקראים: "כתב והיקש וסבל הירושה", בפרשת בא הוא מדבר על קידוש החודש הקראי ובפרשת אמור הוא מתייחס ל"ממחרת השבת" על פי הקראים. חרוזיו נעשו בדוגמת חרוזיו של אהרון בן יוסף הרופא. בספרו הוא מזכיר את אברהם אבן עזרא, את הרמב"ם אותו הוא משבח על חכמתו וספריו ואת ישועה בן יהודה הקראי.

על מנחת יהודה נכתבו הפירושים:
* "בציר אליעזר" שנכתב על ידי אליעזר בן יהודה
*"קבות יהודה" שנכתב על ידי יהודה הטרוקי בן אהרן
*"צרור המור" של אליהו בן ברוך ירושלמי
*"באר יצחק" שכתב שמחה יצחק לוצקי

==קישורים חיצוניים==
* 

==הערות שוליים==

קטגוריה:חכמים קראים
קטגוריה:משוררים יהודים טורקים
קטגוריה:סופרים יהודים טורקים
קטגוריה:אישים שחיו במאה ה-15
קטגוריה:אישים שחיו במאה ה-16
דניל קרוגובוי

דניל ולדיסלבוביץ' קרוגובוי (ברוסית: Дани́л Владисла́вович Кругово́й; נולד ב-28 במאי 1998, בגטצ'ינה) הוא כדורגלן רוסי, שמשחק כקשר בקבוצת צסק"א מוסקבה.
== קריירה ==
=== זניט ===
הוא ערך את הופעת הבכורה שלו בקבוצת הבוגרים בליגה הלאומית במדי זניט-2 ב-9 בנובמבר 2016 במשחק נגד טיומן. <ref></ref>
=== אופה ===
ב-18 ביוני 2018 הוא חתם על חוזה ל-4 שנים עם אופה.<ref></ref>
=== זניט ===
ב-21 באוגוסט 2019, הוא חתם על חוזה ל-5 שנים בזניט סנט פטרבורג והושאל בחזרה לאופה לעונת 2019/20.<ref></ref> בתום העונה חזר לסנקט פטרבורג וערך את הופעת הבכורה בקבוצה הבוגרת של זניט במחזור הראשון נגד רוטור וולגוגרד באוגוסט 2020 במסגרת עונת 2020/2021. את הופעת הבכורה בליגת האלופות ערך במשחק הביתי נגד קלאב ברוז' ב-20 באוקטובר 2020, במסגרת המחזור הראשון של שלב הבתים, שבו קבוצתו הפסידה 2:1.

ב-2024 עבר לצסק"א מוסקבה לחוזה עד 2028.
== קריירה בנבחרת ==
הוא זומן לנבחרת לנבחרת רוסיה עד גיל 17 לאליפות אירופה עד גיל 17 והופיע בארבעה משחקים במדי הנבחרת בגביע העולם עד גיל 17 בשנת 2015.

==קישורים חיצוניים==

== הערות שוליים ==

קטגוריה:מגני כדורגל רוסים
קטגוריה:כדורגלנים רוסים
קטגוריה:כדורגלני אופה
קטגוריה:רוסים שנולדו ב-1998
פליוהירקיים

פליוהירקיים (שם מדעי: Pliohyracidae) היא משפחה של יונקים נכחדים בני סדרת השפנאים, שחיו החל מתחילת האאוקן עד הפליוקן באפריקה ובדרום אירואסיה, בחצי האי ערב, בדרום אסיה ואף בדרום אירופה.

הגדול שבמיני משפחה זו הוא הטיטאנוהירקס שהגיע עד למשקל 1.3 טון ומינים נוספים הגיעו לגודל רב כמותו, כשחלקם התאפיינו בדו-צורתיות זוויגית. בצורתם רבים מהם דמו להיפופוטמים או למכרסמים גדולים ופחות למיני השפניים החיים, אך הם היו בעלי רגליים ארוכות יותר. הם שגשגו במשך הפלאוגן ולאחר מכן רבים מהם נכחדו וקטנו בממדים. מבנה הלסתות הרחבות שלהם הותאם לתזונה מצמחייה קשיחה ועשבונית.

==מיון==
*תת-משפחה Geniohyinae
**סוג Seggeurius
**סוג Geniohyus
*תת-משפחה Saghatheriinae - לעיתים נחשבת למשפחה עצמאית
**סוג Microhyrax
**סוג Meroehyrax
**סוג Selenohyrax
**סוג Bunohyrax
**סוג Pachyhyrax
**סוג מגלוהירקס (Megalohyrax)
**סוג Saghatherium
**סוג Thyrohyrax
*תת-משפחה Titanohyracinae
**סוג Antilohyrax
**סוג טיטאנוהירקס (Titanohyrax)
*תת-משפחה Pliohyracinae
**סוג Sogdohyrax
**סוג קוובביהירקס (Kvabebihyrax)
**סוג Prohyrax
**סוג Parapliohyrax
**סוג Pliohyrax
**סוג Postschizotherium

==קישורים חיצוניים==

*
קטגוריה:בעלי חיים שתוארו ב-1899
קטגוריה:טקסונים שתוארו בידי הנרי פיירפילד אוסבורן
יבגני סטיצ'קין

יבגני סטיצ'קין (ברוסית: Евгений Стычкин; נולד ב-10 ביוני 1974) שחקן תיאטרון וקולנוע, מנחה טלוויזיה ומדבב רוסי.

==ביוגרפיה==
יבגני סטיצ'קין נולד במוסקבה למשפחת רקדנית בלט של תיאטרון בולשוי. הוא למד במכון לקולנוע על שם גרסימוב. לאחר סיום הלימודים החל לשחק בתיאטראות של העיר. מאז הוא הופיע על במת תיאטראות שונות של מוסקבה. במקביל למשחק בתיאטרון, יבגני סטיצ'קין מצטלם בסרטי קולנוע וסדרות טלוויזיה (המתאבדים, טרוצקי, אליבי, לפריז, צ'רנוביל: אזור ההרחקה, טבעת הזהב, מחוץ לעצמך ועוד).

הוא גם הנחה תוכניות בערוצים רוסיה-1, NTV והערוץ הראשון ברוסיה ובערוצים אוקראיני. ביים את הסדרה "קונטקט"

==קישורים חיצוניים==

* 

קטגוריה:מנחי טלוויזיה רוסים
קטגוריה:שחקני תיאטרון רוסים
קטגוריה:שחקני קולנוע וטלוויזיה רוסים
קטגוריה:מדבבים רוסים
קטגוריה:רוסים שנולדו ב-1974
אליפות אפריקה בכדורגל נשים 2018

אליפות אפריקה בכדורגל נשים 2018, היא אליפות אפריקה בכדורגל נשים ה-13 שארגנה קונפדרציית הכדורגל של אפריקה. הטורניר נערך בגאנה מ-17 בנובמבר עד 1 בדצמבר 2018. נבחרת גאנה העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו באפריל 2018.

במשחק הגמר נפגשו ניגריה (בפעם ה-11 בתולדותיה) ודרום אפריקה - בהופעה חמישית בגמר. בסיום המשחק, שנערך באצטדיון הספורט באקרה, ניצחה ניגריה 3–4 בדו-קרב בעיטות עונשין מ-11 מטרים, וזכתה בתואר בפעם האחד-עשר בתולדותיה.

==שלב הבתים==
===בית א'===

===בית ב'===

==שלב הנוק-אאוט==

==קישורים חיצוניים==

* 

קטגוריה:אליפויות אפריקה בכדורגל נשים
קטגוריה:תחרויות כדורגל ב-2018
קטגוריה:גאנה: כדורגל
פרדי לואיס

פרדריק "פרדי" לואיס (באנגלית: Frederick "Freddie" Lewis; נולד ב-1 ביולי 1943) הוא כדורסלן עבר אמריקאי, אשר שיחק בליגות ה-NBA וה-ABA בין השנים 1966–1977. במהלך 9 עונותיו ב-ABA זכה ב-3 אליפויות כשחקן אינדיאנה פייסרס, נבחר 4 פעמים להשתתף במשחק האולסטאר, ורשם ממוצעים כוללים של 17.0 נקודות, 4.2 אסיסטים ו-3.9 ריבאונדים למשחק.

בשנת 1997 נבחר לאחד מ-30 חברי קבוצת כל הזמנים של ה-ABA, אשר פורסמה לרגל חגיגות 30 שנה להקמת הליגה. לואיס ניצב במקום השישי בתולדות ה-ABA בסך נקודות (11,660), ובמקום הרביעי בסך אסיסטים (2,883). אחד משישה שחקנים אשר השתתפו בכל 9 העונות של ליגת ה-ABA.

==קריירת מכללות==
לואיס נולד בעיר הנטינגטון שבווירג'יניה המערבית, וגדל במקיספורט אשר בפנסילבניה. בשנת 1962 החל ללמוד במכללת מזרח אריזונה הצנועה, ושנתיים לאחר מכן עבר לאוניברסיטת המדינה של אריזונה. בשתי עונותיו בקבוצת הכדורסל של "אריזונה סטייט" קלע 13.8 ו-22.7 נקודות בממוצע למשחק, בהתאמה.

==קריירה מקצועית==
בדראפט ה-NBA{{כ}} 1966 נבחר לואיס בבחירה ה-88 (סיבוב עשירי), על ידי סינסינטי רויאלס. בעונתו היחידה בסינסינטי קלע 4.7 נקודות בממוצע למשחק, כמחליפו מהספסל של אוסקר רוברטסון.

בדראפט ההרחבה של שנת 1967 נבחר על ידי סן דייגו רוקטס, אך משלא זכה לחוזה בקבוצה הצטרף לאינדיאנה פייסרס מליגת ה-ABA. לאורך תקופתו באינדיאנה היה אחד משחקניה המובילים, לצידם של מל דניאלס, רוג'ר בראון, ג'ורג' מקגיניס ובוב נטוליקי. כבר בעונתו הראשונה הצטיין עם 20.6 נקודות בממוצע למשחק, ונבחר להשתתף במשחק האולסטאר. בעונת 1969/1970 השתתף בשנית במשחק האולסטאר, וזכה עם הפייסרס באליפות ה-ABA הראשונה של המועדון, לאחר שגברו על לוס אנג'לס סטארס בסדרת הגמר. בשנת 1972 נבחר פעם נוספת למשחק האולסטאר, והוביל את אינדיאנה לזכייה השנייה באליפות ה-ABA, לאחר שגברה על ניו יורק נטס בסדרת הגמר. לאורך סדרת הגמר היה לואיס הקלעי המוביל של קבוצתו, עם ממוצע של 22.8 נקודות למשחק, ובסיומה זכה בתואר ה-MVP של הפלייאוף. בעונת 1972/1973 גברו הפייסרס בסדרת הגמר על קנטקי קולונלס, ובכך זכו באליפות שנייה ברציפות ושלישית בסך הכול.

בקיץ 1974 עבר לשחק בקבוצת ממפיס סאונדס, וכבר לאחר 6 משחקים הועבר בטרייד לספיריטס אוף סנט לואיס. עד לסיום עונת 1974/1975 קלע שיא קריירה של 22.6 נקודות בממוצע למשחק, לצד מרווין בארנס ומוריס לוקאס. במשחק האולסטאר של אותה עונה, בו השתתף בפעם הרביעית בקריירה, זכה בתואר ה-MVP לאחר שקלע 26 נקודות ומסר 10 אסיסטים.

באוגוסט 1976, לאחר כשנה וחצי בסנט לואיס, חזר לשחק באינדיאנה פייסרס, אשר עברה באותה עונה לשחק ב-NBA. עד לסיום עונת קלע 7.0 נקודות למשחק, בטרם פרש ממשחק.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:וירג'יניה המערבית: כדורסלנים
קטגוריה:כדורסלני אוניברסיטת המדינה של אריזונה
קטגוריה:בחירות דראפט של סינסינטי רויאלס
קטגוריה:כדורסלני סינסינטי רויאלס
קטגוריה:כדורסלני אינדיאנה פייסרס
קטגוריה:כדורסלני ליגת ה-ABA
קטגוריה:אמריקאים שנולדו ב-1943
דייהו טקומה

דייהו טקומה (באנגלית: Daewoo Tacuma) הוא מיניוואן קומפקטי מתוצרת דייהו מוטורס חברת בת של ג'נרל מוטורס, אשר יוצר בדרום קוריאה בין השנים 2000–2008, אוזבקיסטן (2008-2009), וייטנאם (2008-2011), פולין (2000-2001) ורומניה (2002–2008)

=="דייהו טקומה"==

* 5 נוסעים
* 5 דלתות
* מנוע קדמי
* סוג הנעה: הנעה קדמית
* סוגי מנוע: מנועי בנזין, מנוע גז פחמימני מעובה (LPG)
* נפח תא מטען אחורי: 325 / 1,320 ליטר
* בפולין יוצר הדגם על ידי "Fabryka Samochodów Osobowych" 
* ברומניה יוצר הדגם על ידי "Automobile Craiova" 
* באוזבקיסטן יוצר הדגם על ידי "GM Uzbekistan" 
* בווייטנאם יוצר הדגם על ידי "GM Vietnam" 
===תאוצות===
* תאוצה בין 0-100 קמ"ש היא 12.2 שניות (מנוע בנזין 1,598 סמ"ק המפיק 104 כ"ס) 
* תאוצה בין 0-100 קמ"ש היא 12.0 שניות (מנוע בנזין 1,761 סמ"ק המפיק 98 כ"ס) 
* תאוצה בין 0-100 קמ"ש היא 10.5 שניות (מנוע בנזין 1,998 סמ"ק המפיק 121 כ"ס) 
==דגמים==
* "SE"
* "SX"
* "CDX"

== תמונות ==
<gallery mode="packed" heights="120">
קובץ:20100903 daewoo new rezzo 01.jpg | דייהו טקומה
קובץ:2002 Daewoo Tacuma SE 1.6 Rear.jpg | דייהו טקומה
קובץ:Daewoo Rezzo.jpg | דייהו טקומה
קובץ:20100903 daewoo new rezzo 02.jpg | דייהו טקומה
קובץ:Daewoo Tacuma, KRK (back).jpg | דייהו טקומה
קובץ:Daewoo Rezzo 1.6 SE 2004 (16054296244).jpg | דייהו טקומה
</gallery>

==ראו גם==
* דייהו

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-2000
קטגוריה:מיניוואנים
קטגוריה:כלי רכב המיוצרים בקוריאה הדרומית
קטגוריה:דייהו
קטגוריה:כלי רכב המורכבים בווייטנאם
קטגוריה:כלי רכב המיוצרים בפולין
קטגוריה:כלי רכב המיוצרים ברומניה
גראושפיץ

שמאל
גראושפיץ הוא הר ברכס Rätikon בהרי האלפים, הממוקם בגבול בין ליכטנשטיין לשווייץ. ההר מתנשא לגובה של כ-2,599 מטר מעל פני הים, והוא ההר הגבוה ביותר בליכטנשטיין. ההר ממוקם בדרום המדינה, כשבעה קילומטרים מנהר הריין המנקז את שטחו של ההר.

ניתן לטפס על ההר בכל עונות השנה, אך העונה המועדפת היא הקיץ, מפני שאין שלגים בתקופה זאת.<ref></ref>

אין מסלול טיפוס רשמי מסומן במפות.<ref name=":0"></ref> הטיפוס אפשרי הן מהצד הצפוני דרך הכפר שטג (Steg) , והן מהצד הדרומי עם רכבל ממאלאנס (Malans) .<ref name=":0" />

== קישורים חיצוניים ==

* [https://www.summitpost.org/grauspitz/151118 דרכי העפלה להר] 

== הערות שוליים ==

קטגוריה:הפסגות הגבוהות במדינתן
קטגוריה:ליכטנשטיין: גאוגרפיה
קטגוריה:הרי האלפים
קורנליו פורומבויו

קורנליו פורומבויו (ברומנית: Corneliu Porumboiu; נולד ב-14 בספטמבר 1975 בווסלי, רומניה) הוא במאי קולנוע ותסריטאי רומני.

== ביוגרפיה ==
קורנליו פורומבויו נולד בווסלי למשפחת שופט כדורגל. בשנים 1994–1999 הוא למד ניהול ובשנת 1999 החל ללמוד בימוי קולנוע באוניברסיטה לתיאטרון וקולנוע בבוקרשט. מייד עם סיום הלימודים הוא ביים סרט קצר שזכה בפרס בפסטיבל הקולנוע בקאן.

בשנת 2004 הוא עבד על סרט באורך מלא The Dream of Liviu והקים חברת הפקות 42 KM FILM. בשנת 2005 הוא כתב תסריט וביים סרט 12:08 East of Bucharest שזכה בפרס מצלמת הזהב וכ-20 פרסים נוספים.

בשנת 2009 קורנליו פורומבויו סיים את סרטו Police, adjective שכה בפרס השופטים בפסטיבל הקולנוע בקאן.

בשנת 2013 הוא סיים את סרטו When evening falls on Bucharest or Metabolism שהוצג בפסטיבל לוקרנו.

בשנת 2015 ביים סרט "האוצר".

בשנת 2019 קורנליו פורומבויו סיים את סרטו השורקים. שהוצג בקאן.

נוסף על כך, קורנליו פורומבויו צילם מספר סרטים תיעודיים.

== קישורים חיצוניים ==

קטגוריה:במאי קולנוע רומנים
קטגוריה:תסריטאי קולנוע רומנים
קטגוריה:רומנים שנולדו ב-1974
קלארק קלוג

קלארק קליפטון קלוג הבן (באנגלית: .Clark Clifton Kellogg, Jr; נולד ב-2 ביולי 1961) הוא כדורסלן עבר אמריקאי, אשר שיחק בקבוצת אינדיאנה פייסרס מליגת ה-NBA בין השנים 1982–1986. לאחר 3 עונות מוצלחות ב-NBA סבל קלוג מפציעה בברכו, אשר אילצה אותו לפרוש ממשחק בגיל 25 בלבד. ממוצעיו הכוללים ב-NBA הם 18.9 נקודות, 9.5 ריבאונדים, 2.9 אסיסטים ו-1.5 חטיפות למשחק.

==קריירת תיכונים ומכללות==
קלוג נולד וגדל בקליבלנד שבאוהיו. בשנת 1979 הוביל את קבוצת הכדורסל של תיכון סנט ג'וזף, בו למד, לגמר אליפות התיכונים של אוהיו. במשחק הגמר הפסידה קבוצתו מול "תיכון איסט" מקולומבוס בתוצאה 65–79, על אף משחק שיא של קלוג אשר קלע 51 נקודות ואסף 24 ריבאונדים. בסיום אותה עונה השתתף במשחק מקדונלד'ס אול-אמריקן, לצד חברי היכל התהילה של הכדורסל לעתיד דומיניק וילקינס, אייזיאה תומאס, ג'יימס וורת'י ורלף סמפסון.

בין השנים 1979–1982 למד באוניברסיטת המדינה של אוהיו ("אוהיו סטייט"). בקבוצת הכדורסל של האוניברסיטה שיתף פעולה עם שחקני ה-NBA לעתיד הרב ויליאמס וטוני קמפבל, וב-3 עונותיו במדיה רשם ממוצעים של 14.9 נקודות ו-10.1 ריבאונדים למשחק.

==קריירת משחק מקצועית==
בדראפט ה-NBA{{כ}} 1982 נבחר קלוג בבחירה השמינית, על ידי אינדיאנה פייסרס. כבר בעונת הרוקי שלו היה השחקן המוביל של קבוצתו, כאשר העמיד ממוצעים של 20.1 נקודות ו-10.6 ריבאונדים למשחק; בכך היה אחד מארבעה שחקנים בלבד ב-NBA אשר קלעו לפחות 20 נקודות והורידו לפחות 10 ריבאונדים למשחק באותה עונה (האחרים הם לארי בירד, מוזס מלון וטרי קאמינגס). בשתי העונות הבאות המשיך להציג יכולת טובה, עם ממוצעים של 18.8 נקודות ו-9.3 ריבאונדים למשחק, אך הפייסרס סיימו את שתי העונות עם המאזן הגרוע ביותר בליגה (26–56 ו-22–60, בהתאמה).

בנובמבר 1985 נפצע קלוג בברכו השמאלית, ונאלץ לעבור ניתוח ארתרוסקופיה אשר הגביל אותו ל-19 משחקים בלבד בעונת . לאחר 4 משחקים בעונה העוקבת חש בכאבים ועבר ניתוח ארתרוסקופיה נוסף באותה הברך, ומאז לא חזר לשחק כדורסל.

==קריירה כפרשן==
בין השנים 1993–2008 שימש כפרשן של משחקי ליגת המכללות עבור רשת CBS. בשנת 2008 מונה לפרשן הראשי של הרשת, והמשיך להחזיק בתפקיד זה עד שנת 2014.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת המדינה של אוהיו
קטגוריה:בחירות דראפט של אינדיאנה פייסרס
קטגוריה:כדורסלני אינדיאנה פייסרס
קטגוריה:בוגרי אוניברסיטת המדינה של אוהיו
קטגוריה:פרשני כדורסל אמריקאים
קטגוריה:אמריקאים שנולדו ב-1961
Kerosene

Kerosene (באנגלית: קרוסין) הוא אלבום הבכורה של הזמרת-יוצרת האמריקאית מירנדה למברט.<ref name=":0"></ref> האלבום יצא לאור ב-15 במרץ 2005, על ידי חברת התקליטים אפיק נאשוויל.<ref name=":0" /> מתוך האלבום יצאו ארבעת הסינגלים: "", "", "" ו-"New Strings".<ref></ref><ref></ref><ref></ref><ref></ref>

האלבום הגיע למקום הראשון במצעד אלבומי הקאנטרי.<ref></ref>

== רקע והפקה ==
האלבום הופק על ידי פרנק לידל ומייק ורוקה ושיריו נכתבו על ידי מירנדה למברט ביחד עם סטיב ארל, ריק למברט, טרוויס האוורד, הת'ר ליטל וסקוטי ריי.<ref></ref> סטיבן תומאס ארלוויין מ-Allmusic סקר את האלבום בחיוב, תוך שהעניק לו ארבעה כוכבי זהב מתוך חמישה בסך הכול.<ref></ref>

ב-28 בינואר 2012, העניק איגוד תעשיית ההקלטות האמריקאי את תואר הפלטינה לאלבום על מכירות של למעלה מ-1,121,528 עותקים במדינה.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-2005
קטגוריה:אלבומי מירנדה למברט
קטגוריה:אלבומי קאנטרי
קטגוריה:אלבומי חברת אפיק רקורדס
Arms Around You

Arms Around You (בתרגום חופשי לעברית: זרועות סביבך) הוא סינגל שהוקלט על ידי הזמר האמריקאי XXXTentacion והראפר ליל פאמפ יחד עם הזמר הקולומביאני מאלומה והראפר סוואה לי. הסינגל יצא לאור ב-25 באוקטובר 2018, דרך חברת התקליטים האחים וורנר.

== רקע ==
השיר במקור נכתב והוקלט בשנת 2017 יחד עם ריו סנטנה, אשר הופיע באלבום של הזמר המנוח XXXTentacion, אך אחרי שהוא נהרג, חברת התקליטים לקחו עוד זמרים כדי לבצע את השיר. ליל פאמפ יצר קשר עם אמא של XXXTentacion אחרי מותו כדי לשאול האם הוא יכול להכין שיר כדי לכבד את מורשתו, מה שהביא לשיתוף הפעולה ביניהם.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה 
| 70,000
|-
! דנמרק (IFPI Danmark)
| זהב 
| 45,000
|-
! צרפת (SNEP)
| פלטינה 
| 200,000
|-
! גרמניה (BVMI)
| זהב 
| 200,000
|-
! איטליה (FIMI)
| פלטינה 
| 50,000
|-
! ניו זילנד (RMNZ)
| זהב 
| 15,000
|-
! פולין (ZPAV)
| זהב 
| 25,000
|-
! פורטוגל (AFP)
| פלטינה 
| 10,000
|-
! הממלכה המאוחדת (BPI)
| זהב 
| 400,000
|-
! ארצות הברית (RIAA)
| פלטינה 
| 1,000,000
|}

==קישורים חיצוניים==

קטגוריה:סינגלים מ-2018
קטגוריה:שירי XXXTentacion
קטגוריה:שירי מאלומה
קטגוריה:שירי סוואה לי
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:שירים שנכתבו על ידי אדגר באררה
קטגוריה:שירים שנכתבו על ידי מאלומה
קטגוריה:שירים שנכתבו על ידי סוואה לי
קטגוריה:שירים שנכתבו על ידי סקרילקס
קטגוריה:שירי מוזיקת דאנס אלקטרונית
קטגוריה:מחלוקות במוזיקה
קטגוריה:שירי זהב בניו זילנד
קטגוריה:סינגלים בהוצאת אמפייר דיסטריביושן
הומו טשקנט

הוּמוֹ טשקנט (באוזבקית: «Humo» Toshkent xokkey klubi / «Ҳумо» Тошкент хоккей клуби) הוא מועדון הוקי קרח אוזבקי מהעיר טשקנט. נוסד בסוף 2018. המועדון נקרא על שם הציפור המיתולוגית הומו, שבאוזבקיסטן נחשבת לציפור של אושר, שלווה וחסד. משחקי הבית נערכים בזירת הקרח בטשקנט "הומו ארנה", המכילה 12,500 מושבים.

קבוצת המילואים, הומו-2, מתמודדת בליגת ההוקי הקזחית<ref></ref>.

== היסטוריה ==
הטורניר הבינלאומי הראשון של המועדון היה גביע מושל מחוז ניז'ני נובגורוד, שנערך בשנת 2019. "הומו" ניצחה את דינמו ממינסק במשחק על המקום השלישי וזכה למדליית הארד של הטורניר<ref></ref>.

בעונת 2019 השתתף המועדון בליגה השנייה בחשיבות אליפות ההוקי האוזבקית. בתחילת יוני 2019 הוכרז על השתתפות מועדון ההוקי הומו בליגת VHL מאז עונת 2019/2020. במקביל נודע כי למאמן ראשי ומנהל כללי מונו יבגני פופיחין הרוסי ונורמונדס סייס הלטבי, בהתאמה<ref></ref>.

המשחק הרשמי הראשון של הומו בליגת VHL היה המשחק מול ריאזאן, שהתקיים ב-11 בספטמבר 2019, בהומו ארנה. המשחק הסתיים בתוצאה 0–5 לטובת הומו<ref></ref>. ב-30 ביולי 2019 המועדון הציג מדי בית ומדי חוץ במסגרת עבודת מיתוג<ref></ref>, שבוצעה על ידי החברה הרוסית OTVETDESIGN.<ref></ref>

בינואר 2020 הודיע נשיא פדרציית ההוקי האוזבקית על כוונת הקבוצה להשתתף בליגת KHL החל מעונת 2020/2021. אך מהלך זה לא יצא לפועל. בעונת 2021/2022 חזרה לליגה האוזבקית.

== קישורים חיצוניים ==
* באוזבקית

* [http://www.uihf.uz אתר פדרציית ההוקי האוזבקית]

==הערות שוליים==

קטגוריה:קבוצות הוקי קרח
קטגוריה:אוזבקיסטן: ספורט
קטגוריה:טשקנט
Live at Roseland: Elements of 4

Live at Roseland: Elements of 4 (בעברית: הופעה חיה ברוסלנד: אלמנטים של 4) הוא אלבום וידאו של הזמרת-יוצרת האמריקאית ביונסה.<ref name=":0"></ref> אלבום הווידאו ב-21 בנובמבר 2011, על ידי פארקווד וקולומביה רקורדס.<ref name=":0" />

עם יציאתו נכנס האלבום אל המקום השני במצעד אלבומי הווידאו של בילבורד.<ref></ref>

== רקע ==
על מנת לקדם את האלבום סוני מיוזיק וקולומביה רקורדס פרסמו קטעים מתוך האלבום במקומות שונים. בנוסף הזמרת העלתה גם מספר הופעות מהאלבום לערוץ היוטיוב הרשמי שלה. בנוסף ביום יציאת האלבום המופע הוקרן גם בבית הקולנוע "Paris Theater" שבניו יורק.

אלבום זה מכיל קטעים מהופעות של הזמרת מתוך סדרת ההופעות שלה "4 Intimate Nights with Beyoncé" ברוסלנד בלרום שבניו יורק, אשר נועדה לקדם את אלבומה הרביעי. ההופעות צולמו בין התאריכים ה-14 ל-19 באוגוסט 2011.

== ביקורות והצלחה ==
האלבום קיבל ביקורות חיוביות ממבקרי המוזיקה ששיבחו את הופעותיה של הזמרת ואף שיבצו את האלבום רשימות סוף השנה שלהם. במהדורה המורחבת של האלבום צורף גם סרט דוקומנטרי קצר תחת השם: "Beyoncé: Behind the Camera" ובו בין היתר ישנם קטעי מאחורי הקלעים וקטעים אישיים מחייה של הזמרת.

עם יציאתו האלבום דורג במצעדים של מספר מדינות בעולם, בין היתר הגיע לראש מצעד אלבומי ה-DVD ההולנדי ולעשירייה הפותחת של מרבית מדינות אירופה ודורג במקום השני במצעד אלבומי הווידאו של ארצות הברית. בארצות הברית האלבום הגיע למעמד אלבום פלטינה וכך גם באוסטרליה. בפולין האלבום הגיע למעמד זהב.

==קישורים חיצוניים==

==הערות שוליים==

קטגוריה:אלבומי וידאו מ-2011
קטגוריה:אלבומי וידאו של ביונסה
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומים שהופקו על ידי ביונסה
קטגוריה:אלבומי חברת קולומביה רקורדס